Document ID: 31995R1550

NEUVOSTON ASETUS (EY) N:o 1550/95,
annettu 29 päivänä kesäkuuta 1995,
tupakanlehtien palkkioiden ja takuukynnysten vahvistamisesta tupakkalajikeryhmittäin satovuodeksi 1995
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 (1) ja erityisesti sen 4 artiklan 1 kohdan,
ottaa huomioon komission ehdotuksen (2),
ottaa huomioon Euroopan parlamentin lausunnon (3),
sekä katsoo, että
raakatupakka-alan palkkioita vahvistettaessa olisi otettava huomioon yhteisen maatalouspolitiikan tavoitteet; yhteisen maatalouspolitiikan tavoitteita ovat erityisesti kohtuullisen elintason takaaminen maatalousväestölle, tarvikkeiden saatavuuden turvaaminen ja kohtuullisten kuluttajahintojen takaaminen; palkkioiden määrässä on otettava huomioon erityisesti eri tupakan menneet ja tulevat myyntimahdollisuudet tavanomaisissa kilpailuoloissa, ja
asetuksen (ETY) N:o 2075/92 8 artiklan toisessa kohdassa ja 9 artiklan 2 kohdassa säädetään kunkin lajikeryhmän takuukynnysten jakamisesta vuosittain tuottajajäsenvaltioiden kesken; olisi vahvistettava näiden kynnysten taso satovuodeksi 1995 ottaen huomioon erityisesti markkinaedellytykset ja kyseisten tuotantoalueiden sosio-ekonomiset ja maatalouteen liittyvät edellytykset,
ON ANTANUT TÄMÄN ASETUKSEN:
1 artikla
Satovuoden 1995 osalta asetuksen (ETY) N:o 2075/92 4 artiklassa tarkoitetun kutakin raakatupakkaryhmää koskevan palkkion määrä sekä lisämäärät vahvistetaan tämän asetuksen liitteessä I.
2 artikla
Satovuoden 1995 osalta asetuksen (ETY) N:o 2075/92 8 ja 9 artiklassa tarkoitetut takuukynnykset lajikeryhmittäin ja jäsenvaltioittain vahvistetaan tämän asetuksen liitteessä II.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 29 päivänä kesäkuuta 1995.

Labels: 3
17
6